CELEX: 32015R1125
Language: lt
Date: 2015-07-10 00:00:00
Title: 2015 m. liepos 10 d. Komisijos reglamentas (ES) 2015/1125, kuriuo dėl didžiausios leidžiamosios policiklinių aromatinių angliavandenilių koncentracijos džiovintose pelamidėse (Katsuobushi) ir tam tikrose rūkytose Baltijos silkėse iš dalies keičiamas Reglamentas (EB) Nr. 1881/2006 (Tekstas svarbus EEE)

11.7.2015   
            
            
               LT
            
            
               Europos Sąjungos oficialusis leidinys
            
            
               L 184/7
            
         KOMISIJOS REGLAMENTAS (ES) 2015/1125
   2015 m. liepos 10 d.
   kuriuo dėl didžiausios leidžiamosios policiklinių aromatinių angliavandenilių koncentracijos džiovintose pelamidėse (Katsuobushi) ir tam tikrose rūkytose Baltijos silkėse iš dalies keičiamas Reglamentas (EB) Nr. 1881/2006
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų (1), ypač į jo 2 straipsnio 3 dalį,
   kadangi:
   
               (1)
            
            
               Komisijos reglamentu (EB) Nr. 1881/2006 (2) nustatyta didžiausia leidžiamoji policiklinių aromatinių angliavandenilių (PAA) koncentracija maisto produktuose;
            
         
               (2)
            
            
               remiantis tuo reglamentu, didžiausia leidžiamoji PAA koncentracija privalo būti saugi ir tokia maža, kokia racionaliai įmanoma, vadovaujantis gera gamybos ir žemės ūkio/žuvininkystės praktika. 2011 m. duomenys apie rūkytą žuvį parodė, kad mažesnę didžiausią leidžiamąją policiklinių aromatinių angliavandenilių koncentraciją buvo įmanoma pasiekti ir ji buvo nustatyta Komisijos reglamentu (ES) Nr. 835/2011 (3). Vis dėlto tam tikrais atvejais rūkymo technologiją buvo būtina modifikuoti. Todėl, prieš pradedant nuo 2014 m. rugsėjo 1 d. taikyti mažesnę didžiausią leidžiamąją koncentraciją, buvo suteiktas trejų metų pereinamasis laikotarpis;
            
         
               (3)
            
            
               
                  Katsuobushi yra tradicinis Japonijos maisto produktas, pagamintas iš pelamidžių. Jo gamybos procesas apima filė paruošimą, virimą ir iškaulinėjimą, po kurių rūkoma ir džiovinama medžio dūmuose. Neseniai Japonijos valdžios institucijos pateikė įrodymų, iš kurių matyti, kad, nepaisant taikomos, kiek įmanoma, geros rūkymo praktikos, mažesnės PAA koncentracijos tame produkte pasiekti neįmanoma. Todėl tikslinga dabartinę didžiausią leidžiamąją PAA koncentraciją Katsuobushi pakeisti tokia, kuri buvo taikoma iki 2014 m. rugsėjo 1 d.;
            
         
               (4)
            
            
               produkto pavadinimas Sprotid Estijoje yra bendras tradicinis pavadinimas produktui, kurio sudėtyje priklausomai nuo metų laiko ir prieinamumo paprastai gali būti ir šprotų (Sprattus sprattus), ir Baltijos silkės (Clupea harengus membras). Abi žuvys yra panašaus dydžio ir priskiriamos smulkioms žuvims. Sprotid etiketėje nurodoma, ar produkto sudėtyje yra šprotų arba Baltijos silkių arba jų mišinio, nurodant kiekvienos esamos žuvų rūšies santykinę dalį. Šios mažos Baltijos silkės rūkymo procedūra yra tokia pati kaip šprotų, todėl PAA koncentracija mažose Baltijos silkėse yra panaši į jų koncentraciją rūkytuose šprotuose. Todėl didžiausią leidžiamąją koncentraciją rūkytose mažose Baltijos silkėse ir konservuotose rūkytose mažose silkėse tikslinga nustatyti tokią pačią kaip ir rūkytuose šprotuose ir konservuotuose rūkytuose šprotuose;
            
         
               (5)
            
            
               dėl teisės aktų, susijusių su bendru žuvininkystės ir akvakultūros produktų rinkos organizavimu, pakeitimų reikalingi tam tikrų išnašų pakeitimai. Šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1881/2006 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 10 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 37, 1993 2 13, p. 1.
   
      (2)  2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).
   
      (3)  2011 m. rugpjūčio 19 d. Komisijos reglamentas (ES) Nr. 835/2011, kuriuo dėl didžiausios leidžiamosios policiklinių aromatinių angliavandenilių koncentracijos maisto produktuose iš dalies keičiamas Reglamentas (EB) Nr. 1881/2006 (OL L 215, 2011 8 20, p. 4).
   
      PRIEDAS
      Reglamento (EB) Nr. 1881/2006 priedas iš dalies keičiamas taip:
      
                  1.
               
               
                  6 skirsnyje „Policikliniai aromatiniai angliavandeniliai“ pakeičiama taip:
                  
                     „6 skirsnis. Policikliniai aromatiniai angliavandeniliai
                  
                  
                              Maisto produktai
                           
                           
                              Didžiausia leidžiamoji koncentracija (μg/kg)
                           
                        
                              6.1.
                           
                           
                              Benzo(a)pirenas, benz(a)antracenas, benzo(b)fluorantenas ir chrizenas
                           
                           
                              Benzo(a)pirenas
                           
                           
                              Benzo(a)pireno, benz(a)antraceno, benzo(b)fluoranteno ir chrizeno bendras kiekis (45)
                           
                        
                              6.1.1.
                           
                           
                              Aliejai ir riebalai (išskyrus kakavos sviestą ir kokosų aliejų), skirti tiesiogiai žmonėms vartoti arba vartojami kaip maisto produktų sudedamosios dalys
                           
                           
                              2,0
                           
                           
                              10,0
                           
                        
                              6.1.2.
                           
                           
                              Kakavos pupelės ir antriniai produktai
                           
                           
                              5,0 μg/kg riebalų nuo 2013 4 1
                           
                           
                              35,0 μg/kg riebalų nuo 2013 4 1 iki 2015 3 31
                              30,0 μg/kg riebalų nuo 2015 4 1
                           
                        
                              6.1.3.
                           
                           
                              Kokosų aliejus, skirtas tiesiogiai žmonėms vartoti arba vartojamas kaip maisto produktų sudedamoji dalis
                           
                           
                              2,0
                           
                           
                              20,0
                           
                        
                              6.1.4.
                           
                           
                              Rūkyta mėsa ir rūkytos mėsos gaminiai
                           
                           
                              5,0 iki 2014 8 31
                              2,0 nuo 2014 9 1
                           
                           
                              30,0 nuo 2012 9 1 iki 2014 8 31
                              12,0 nuo 2014 9 1
                           
                        
                              6.1.5.
                           
                           
                              Rūkytos žuvies raumenų mėsa ir rūkyti žuvininkystės produktai (25) (36), išskyrus 6.1.6 ir 6.1.7 punktuose nurodytus žuvininkystės produktus. Didžiausia leidžiamoji koncentracija rūkytuose vėžiagyviuose taikoma galūnių ir pilvo raumenų mėsai (45). Jei tai rūkyti krabai ir į krabus panašūs vėžiagyviai (Brachyura ir Anomura) – taikoma galūnių raumenų mėsai.
                           
                           
                              5,0 iki 2014 8 31
                              2,0 nuo 2014 9 1
                           
                           
                              30,0 nuo 2012 9 1 iki 2014 8 31
                              12,0 nuo 2014 9 1
                           
                        
                              6.1.6.
                           
                           
                              Rūkyti šprotai ir konservuoti rūkyti šprotai (25) (47) (Sprattus sprattus); rūkytos Baltijos silkės ≤ 14 cm ilgio ir konservuotos rūkytos Baltijos silkės ≤ 14 cm ilgio (25 (47) (Clupea harengus membras); Katsuobushi (džiovintos pelamidės, Katsuwonus pelamis); dvigeldžiai moliuskai (švieži, atšaldyti ar sušaldyti) (26); termiškai apdorota mėsa ir termiškai apdorotos mėsos produktai (46), parduodami galutiniam vartotojui
                           
                           
                              5,0
                           
                           
                              30,0
                           
                        
                              6.1.7.
                           
                           
                              Dvigeldžiai moliuskai (45) (rūkyti)
                           
                           
                              6,0
                           
                           
                              35,0
                           
                        
                              6.1.8.
                           
                           
                              Kūdikiams ir mažiems vaikams skirti perdirbti grūdiniai maisto produktai ir kūdikių maistas (3) (29)
                           
                           
                              1,0
                           
                           
                              1,0
                           
                        
                              6.1.9.
                           
                           
                              Pradiniai mišiniai kūdikiams ir tolesnio maitinimo mišiniai kūdikiams, įskaitant pieno mišinius kūdikiams iki papildomo maitinimo įvedimo ir tolesnio maitinimo pieno mišinius (8) (29)
                           
                           
                              1,0
                           
                           
                              1,0
                           
                        
                              6.1.10
                           
                           
                              Tik kūdikiams skirti specialiosios medicininės paskirties dietiniai maisto produktai (9) (29)
                           
                           
                              1,0
                           
                           
                              1,0“
                           
                        
            
                  2.
               
               
                  (26) išnaša pakeičiama taip:
                  
                              „(26)
                           
                           
                              maisto produktai, priskiriami 2013 m. gruodžio 11 d. Europos Parlamento ir Tarybos reglamento (ES) Nr. 1379/2013 dėl bendro žuvininkystės ir akvakultūros produktų rinkų organizavimo, kuriuo iš dalies keičiamas Tarybos reglamentas (EB) Nr. 1184/2006 ir (EB) Nr. 1224/2009 bei panaikinamas Tarybos reglamentas (EB) Nr. 104/2000 (OL L 354, 2013 12 28, p. 1) I priedo sąrašo atitinkamai c ir i punktuose nurodytoms kategorijoms (rūšys nurodytos atitinkamame įraše). Džiovintiems, atskiestiems, perdirbtiems ir (arba) sudėtiniams maisto produktams taikomos 2 straipsnio 1 ir 2 dalys. Pecten maximus atveju, didžiausia leidžiamoji koncentracija taikoma tik pritraukiamiesiems raumenims ir lytinėms liaukoms.“
                           
                        
            
                  3.
               
               
                  (36) išnaša pakeičiama taip:
                  
                              „(36)
                           
                           
                              Šios kategorijos maisto produktai, kaip apibrėžta Reglamento (ES) Nr. 1379/2013 I priedo sąrašo b, c ir i punktuose nurodytose kategorijose.“